**Obchodná verejná súťaž**

**na nájom predajných miest na podujatí „Ružinovské hodové slávnosti 2022“   
v dňoch 24. – 25. septembra 2022**

**MIESTO: PARK A. HLINKU**

Spoločnosť CULTUS Ružinov, a.s., Ružinovská 28, 820 09 Bratislava, IČO: 35 874 686, registrácia v Obchodnom registri Okresného súdu Bratislava I, oddiel: Sa, vložka č.: 3262/B

v y h l a s u j e

obchodnú verejnú súťaž (ďalej aj ako „súťaž“) v zmysle ustanovenia § 281 a nasl. Zákona č. 513/1991 Zb. Obchodný zákonník v znení neskorších predpisov o najvhodnejší návrh na uzavretie zmluvy o nájme predajného miesta na podujatí „Ružinovské hodové slávnosti 2022“, ktoré sa uskutočnia v dňoch 24. – 25. septembra 2022 v mestskej časti Bratislava-Ružinov.

Ružinovské hodové slávnosti každý rok prilákajú viac ako 20 000 návštevníkov. Vysúťažené miesto sa bude nachádzať v Parku A. Hlinku, kde bude hlavné pódium s programom.

**PODMIENKY**

**Obchodnej verejnej súťaže**

**(ďalej aj ako „súťažné podmienky“)**

1. **Vyhlasovateľ súťaže:**

CULTUS Ružinov, a.s.

Sídlo: Ružinovská 28, 820 09 Bratislava

IČO: 35 874 686

Registrácia: Obchodný register Okresného súdu Bratislava I, oddiel: Sa, vložka č.: 3262/B

v zastúpení:

Ing. František Fabián, MBA - predseda predstavenstva

Ing. Silvia Pilková - člen predstavenstva

Kontaktná osoba vyhlasovateľa:

Meno a priezvisko: Sára Keňová

Telefónne číslo: +421 915 720 804

E-mail: sara.kenova@cultusruzinov.sk

1. **Predmet súťaže – požadovaného záväzku:**

Predmetom súťaže je nájom jednotlivých predajných miest **v Parku A. Hlinku** vo vymedzenom rozsahu - počte a s vymedzeným predmetom predaja podľa nižšie uvedeného na podujatí „Ružinovské hodové slávnosti 2022“, za podmienok uvedených v týchto súťažných podmienkach, pričom sa súťažia jednotlivé kategórie nasledovne:

|  |  |  |  |
| --- | --- | --- | --- |
| **KATEGÓRIA** | **PONUKA** | **MAX. POČET** | **VEĽKOSŤ STÁNKU** |
| **OBČERSTVENIE**  **s nápojmi** | cigánska v žemli, hamburger, klobása a obdobné | 6 | 6x3 m |
| **ALTERNATÍVNA KUCHYŇA** | raw, vegetariánska, vegánska strava, indická strava, medzinárodná strava a obdobné | 3 | 6x3 m |
| **LANGOŠE A ZEMIAKOVÉ PLACKY** |  | 2 | 3x3 m |
| **ZEMIAKOVÉ ŠPIRÁLY** |  | 2 | 3x3 m |
| **PIVO** |  | 2 | 6x3 m |
| **VÍNO** | víno, burčiak, prosecco | 3 | 3x3 m |
| **TRDELNÍK** |  | 2 | 6x3 m |
| **KÁVA** |  | 2 | 3x3 m |
| **VČELIE PRODUKTY** | med, medovina, výrobky z medu a obdobné | 2 | 3x3 m |
| **MÄSOVÉ VÝROBKY** | údeniny, mäso, klobásy, oškvarky | 1 | 3x3 m |
| **CUKROVÁ VATA A POPCORN** |  | 2 | 3x3 m |
| **SLADKÉ VÝROBKY** | medovníky, cukríky, pelendreky a iné | 2 | 6x3 m |
| **PEKÁRENSKÉ VÝROBKY** | štrúdle, frgále, moravské koláče a iné | 2 | 6x3 m |
| **NAFUKOVACIE BALÓNY** |  | 2 | 3x3 m |
| **DETSKÉ HRAČKY** |  | 2 | 3x3 m |
| **PODPLAMENÍK A PODPECNÍK** |  | 1 | 6x3 m |
| **PÁRANCE** |  | 1 | 6x3 m |

V zmysle priloženej tabuľky je predmetom tejto súťaže nájom spolu 37 predajných miest v počtoch podľa kategórií tak, ako sú uvedené v tabuľke.

1. **Termín a miesto zverejnenia súťažných podmienok:**

Vyhlasovateľ zverejňuje tieto súťažné podmienky počnúc dňom 08.08.2022.

Vyhlasovateľ zverejňuje tieto súťažné podmienky na webovej stránke www.cultusruzinov.sk

1. **Termín obhliadky:**

Záujemcovia si môžu dohodnúť termín obhliadky predmetu nájmu s kontaktnou osobou vyhlasovateľa uvedenou v  bode 1. týchto súťažných podmienok.

1. **Podmienky súťaže**

Vyhlasovateľ vyhlasuje súťaž verejne, pre neobmedzený počet subjektov.

**A. Navrhovateľ**

Navrhovateľom môže byť fyzická osoba staršia ako 18 rokov alebo právnická osoba.

Navrhovateľom nesmie byť osoba:

a) ktorá sa podieľa na príprave a vyhlásení súťaže, člen súťažnej komisie, prizvaný odborník (ďalej len „vylúčené osoby“)

b) blízka osoba vylúčenej osoby

c) osoba, v ktorej je vylúčená osoba, alebo blízka osoba vylúčenej osobe členom riadiacich alebo štatutárnych orgánov alebo v ktorej má vylúčená osoba alebo blízka osoba vylúčenej osoby majetkovú účasť.

Blízkou osobou sú príbuzní v priamom rade, súrodenec a manžel, alebo iné osoby v pomere rodinnom alebo obdobnom, ak by ujmu, ktorú by utrpela jedna z nich, druhá dôvodne pociťovala ako vlastnú ujmu.

**B. Typ zmluvy**

Zmluva o nájme podľa § 663 a nasl. Zákona č. 40/1964 Zb. Občiansky zákonník.

**C. Doba nájmu**

Zmluva o nájme predajného miesta sa uzatvára na dobu určitú, a to v dňoch konania podujatia, teda 24. – 25.09.2022 v čase od 08.00 hod. do 22.00 hod.

**D. Výška nájomného**

Najnižšia výška nájomného za dobu nájmu podľa písm. C tohto bodu je stanovená pre jednotlivé kategórie nasledovne:

|  |  |
| --- | --- |
| **KATEGÓRIA** | **MINIMÁLNE NÁJOMNÉ** |
| **OBČERSTVENIE**  **s nápojmi** | 500 € |
| **ALTERNATÍVNA KUCHYŇA** | 200 € |
| **LANGOŠE A ZEMIAKOVÉ PLACKY** | 200 € |
| **ZEMIAKOVÉ ŠPIRÁLY** | 200 € |
| **PIVO** | 200 € |
| **VÍNO** | 200 € |
| **TRDELNÍK** | 150 € |
| **KÁVA** | 120 € |
| **VČELIE PRODUKTY** | 80 € |
| **MÄSOVÉ VÝROBKY** | 300 € |
| **CUKROVÁ VATA A POPCORN** | 100 € |
| **PEKÁRENSKÉ VÝROBKY** | 100 € |
| **SLADKÉ VÝROBKY** | 100 € |
| **NAFUKOVACIE BALÓNY** | 100 € |
| **DETSKÉ HRAČKY** | 150 € |
| **PODPLAMENÍK A PODPECNÍK** | 150 € |
| **PÁRANCE** | 150 € |

Pre vylúčenie akýchkoľvek pochybností sa uvádza, že nájomné nezahŕňa náklady na služby poskytované spolu s nájmom.

**E. Účel nájmu**

Účelom nájmu je výlučne umiestnenie predajných stánkov, ktorých sortiment bude zodpovedať sortimentu podľa jednotlivých kategórií uvedených v tabuľke v bode 2 týchto podmienok.

**F. Podmienky účasti v súťaži**

Každý navrhovateľ je povinný mať k dispozícií všetky listiny a ostatnú dokumentáciu, ktorá je podľa právnych predpisov potrebná k činnosti ktorá je účelom nájmu (hygiena, možnosť predaja predmetných výrobkov a pod.). Navrhovateľ je povinný preukázať sa oprávnením na výkon predmetnej činnosti výpisom z príslušného registra.

1. **Kritérium súťaže**

Kritériom pre posudzovanie súťažných návrhov je najvyššie ponúknuté nájomné za predmet nájmu v danej kategórii. Neprihliada sa na návrhy, ktoré ponúkajú nájomné nižšie ako minimálne nájomné určené v bode 5 písm. D týchto súťažných podmienok. Vyhlasovateľ podľa výšky nájomného (od najvyššieho po najnižšie) zoradí súťažné návrhy osobitne pre každú kategóriu, pričom do poradia nezahrnie návrhy, ktoré nespĺňajú súťažné podmienky. Vyhlasovateľ prijme najviac taký počet návrhov na uzavretie zmluvy o podnájme predajného miesta pre danú kategóriu, aký je maximálny počet určený pre danú kategóriu podľa bodu 2 týchto súťažných podmienok, pričom rozhodujúce je poradie súťažných návrhov – napr. ak je maximálny počet pre danú kategóriu tri predajné miesta, prijme návrhy navrhovateľov, ktoré sa umiestnili na prvých troch miestach; v prípade, ak splnil podmienky súťaže nižší počet navrhovateľov ako je maximálny počet predajných miest pre danú kategóriu, vyhlasovateľ prijme len návrhy navrhovateľov, ktoré splnili podmienky súťaže. V prípade, ak niektorý z navrhovateľov, ktorého návrh bol prijatý, odmietne zmluvu plniť (prípadne odmietne podpísať jej písomné znenie), resp. od zmluvy odstúpi, je vyhlasovateľ oprávnený prijať návrh navrhovateľa, ktorý je ďalší v poradí (ak splnil podmienky súťaže). Poradie návrhov je rozhodujúce aj pre výber konkrétneho predajného miesta určeného pre danú kategóriu.

1. **Lehota, miesto a spôsob podávania súťažných návrhov**

**A. Lehota**

Súťažné návrhy je možné predkladať v lehote do 19.08.2022. Pri záväzných súťažných návrhoch doručených vyhlasovateľovi poštou, osobne resp. kuriérom, je rozhodujúci dátum doručenia na adresu vyhlasovateľa. Predložený súťažný návrh nie je možné odvolať po uplynutí lehoty určenej na predkladanie návrhov.

**B. Miesto a spôsob**

Navrhovatelia sú povinní doručiť záväzné súťažné návrhy v zalepenej obálke, s uvedením svojich identifikačných údajov na adresu CULTUS Ružinov, a.s., Ružinovská 28, 820 09 Bratislava, poštou, kuriérom alebo osobne. Návrh v zalepenej obálke musí byť označený:

**„OBCHODNÁ VEREJNÁ SÚŤAŽ**

**Ružinovské hodové slávnosti 2022**

**PARK A. HLINKU**

**NEOTVÁRAŤ.“**

Súťažné návrhy je možné podať len na tlačive záväzného návrhu, ktorý je prílohou č. 1 týchto súťažných podmienok. Na iné návrhy nebude vyhlasovateľ prihliadať. Navrhovateľ je oprávnený podať najviac jeden súťažný návrh pre každú kategóriu predajných stánkov. Navrhovateľ nemôže súťažný návrh po jeho podaní nijako meniť ani dopĺňať.

Súťažný návrh, ktorá nebude podaný v súlade s podmienkami súťaže komisia vylúči.

Vyhlasovateľ nenahrádza navrhovateľom náklady, ktoré im vznikli v súvislosti s účasťou v súťaži.

1. **Lehota viazanosti súťažného návrhu**

Predložený súťažný návrh nie je možné odvolať po uplynutí lehoty určenej na predkladanie návrhov a navrhovateľ je ním viazaný 30 dní odo dňa vyhlásenia výsledkov súťaže.

1. **Termín otvárania súťažných návrhov**

Obálky so súťažnými návrhmi bude komisia otvárať a súťažné návrhy bude komisia vyhodnocovať dňa 22.08.2022. Otváranie obálok je neverejné.

Komisia vylúči súťažný návrh, ak:

a) nie je v súlade so súťažnými podmienkami,

b) ak navrhovateľom je osoba, ktorá ňou nesmie byť podľa bodu 5 písm. A týchto súťažných podmienok.

1. **Termín a spôsob vyhlásenie výsledkov súťaže – lehota na uzatvorenie zmluvy**

Výsledky súťaže budú zverejnené na internetovej stránke vyhlasovateľa www.cultusruzinov.sk **dňa 24.08.2022.**

Navrhovateľovi, ktorého návrh bol prijatý bude táto skutočnosť oznámená v lehote do 5 dní odo dňa vyhodnotenia súťaže, pričom tento bude vyzvaný, aby v lehote do 7 dní od doručenia oznámenia podpísal písomné znenie zmluvy o nájme predajného miesta.

Účastníci súťaže, ktorých návrhy boli odmietnuté budú o tomto upovedomení na internetovej stránke vyhlasovateľa [www.cultusruzinov](http://www.cultusruzinov).sk **dňa 24.08.2022.**

1. **Výhrady**

Vyhlasovateľ si vyhradzuje právo kedykoľvek bez uvedenia dôvodu zrušiť túto súťaž, prípadne zmeniť jej podmienky. O zrušení a zmene podmienok budú navrhovatelia, ktorí podali návrhy, informovaní písomne. Zrušenie, ako aj zmeny podmienok súťaže budú uverejnené na internetovej stránke vyhlasovateľa www.cultusruzinov.sk.

Vyhlasovateľ si vyhradzuje právo odmietnuť všetky predložené súťažné návrhy.

Vyhlasovateľ si vyhradzuje právo v prípade neúplnosti súťažného návrhu z hľadiska požiadaviek vyhlasovateľa uvedených v súťažných podmienkach, vyradiť návrh zo  súťaže.

**12. Zoznam požadovaných dokladov resp. vyhlásení (a prípadne tlačivá k týmto)**

1. Oprávnenie na výkon predmetnej činnosti výpisom príslušného registra
2. Rozhodnutie regionálneho úradu verejného zdravotníctva
3. Doklad s číslom registračnej pokladnice

V Bratislave, dňa

Ing. František Fabián, MBA

predseda predstavenstva

Silvia Pilková

člen predstavenstva

**Záväzný návrh**

**do obchodnej verejnej súťaže na nájom predajného miesta na podujatí „Ružinovské hodové slávnosti 2022“ v Parku A. Hlinku**

**Názov / meno a priezvisko** ...................................................................................

**Sídlo / trvalé bydlisko** ...................................................................................

**IČO / dátum narodenia** ..................................................................................

**DIČ** ...................................................................................

**Štatutárny zástupca** ...................................................................................

**Telefónne číslo** ...................................................................................

**E-mailová adresa** ...................................................................................

Som/nie som platca DPH ...................................................................................

Záväzná ponuka na nájomného:

1. **Kategória-predávaný sortiment** (uveďte v zmysle tabuľky priloženej v bode 2 súťažných podmienok)

...........................................................................................................................

1. **Cenová ponuka - nájomné**

............................**EUR** bez DPH

V ............................., dňa .......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_